KTC มอบเงินสมทบทุนโครงการ “๑ อ่านล้านตื่น”
KTC มอบเงินสมทบทุนโครงการ “๑ อ่านล้านตื่น”
17 ม.ค. 2561

บริษัท บัตรกรุงไทย จำกัด (มหาชน) หรือ KTB โดย นายธีรพจน์ โชคอนันตัง ผู้ช่วยประธานเจ้าหน้าที่บริหาร สายงานธุรกิจบัตรเครดิต ร่วมมอบเงินบริจาคจำนวน 31,840 บาท ให้กับโครงการ “๑ อ่านล้านตื่น” โดย “สมาคมผู้จัดพิมพ์และผู้จำหน่ายหนังสือแห่งประเทศไทย” (PUBAT) พร้อมภาคีเครือข่าย โดยมี นางสุชาดา สหัสกุล นายกสมาคม เป็นผู้รับมอบ เพื่อนำเงินบริจาคไปซื้อหนังสือดีมีคุณภาพ และตรงความต้องการของผู้รับ และส่งอบให้กับพื้นที่ที่ขาดแคลนหนังสือต่อไป
สำหรับเงินบริจาคดังกล่าว ได้มาจากสมาชิกบัตรเครดิตเคทีซี ที่มียอดใช้จ่ายผ่านบัตรฯ ในหมวดหนังสือ และร้านค้าที่ร่วมรายการ ครบทุก 500 บาท และใช้คะแนนสะสม KTC FOREVER REWARDS ทุก 500 คะแนน แลกรับเครดิตเงินคืนสูงสุด 13% โดยทุกรายการทางเคทีซีได้ร่วมบริจาคเงิน 2% เพื่อร่วมสมทบทุนโครงการดังกล่าว ในช่วงระหว่างวันที่ 1 กุมภาพันธ์ – 30 มิถุนายน 2560 ณ สมาคมผู้จัดพิมพ์และผู้จำหน่ายหนังสือแห่งประเทศไทย” (PUBAT) ถนนงามวงศ์วาน เมื่อเร็วๆ นี้